4.10.2022
SL
Uradni list Evropske unije
C 381/7
Predhodna priglasitev koncentracije (Zadeva M.10873 – SANLAM / ALLIANZ / SANLAM ALLIANZ AFRICA JV) Zadeva, primerna za obravnavo po poenostavljenem postopku (Besedilo velja za EGP)
(2022/C 381/06)
1.
Komisija je 27. septembra 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Sanlam Limited („Sanlam“, Južna Afrika), — Allianz SE („Allianz“, Nemčija), — Sanlam Allianz Africa Proprietary Limited („Sanlam Allianz Africa“, Južna Afrika), novoustanovljeno skupno podjetje.
Podjetji Sanlam in Allianz pridobita v smislu člena 3(1)(b) in člena 3(4) uredbe o združitvah skupni nadzor nad podjetjem Sanlam Allianz Africa.
Koncentracija se izvede z nakupom delnic v novoustanovljeni družbi, ki je skupno podjetje.
2.
Poslovne dejavnosti zadevnih podjetij so:
— Podjetje Sanlam je mednarodna skupina za finančne storitve, ki obsega več zavarovateljev, ponudnikov finančnih storitev in drugih finančnih institucij. — Podjetje Allianz je globalna integrirana skupina za finančne storitve, ki posluje na področju življenjskih in neživljenjskih zavarovanj ter produktov upravljanja premoženja.
3.
Podjetje Sanlam Allianz Africa bo delovalo kot vseafriško skupno podjetje podjetij Sanlam in Allianz za življenjsko in splošno zavarovanje.
Podjetje Sanlam bo prispevalo subjekte, prek katerih opravlja dejavnosti zavarovanja in upravljanja premoženja v Angoli, Beninu, Bocvani, Burkini Faso, Kamerunu, Kongu, Gabonu, Gani, Gvineji, na Slonokoščeni obali, v Keniji, na Madagaskarju, v Malaviju, Maliju, na Mavriciju, v Maroku, Mozambiku, Namibiji, Nigru, Nigeriji, Ruandi, Senegalu, Južni Afriki, Tanzaniji, Togu, Ugandi in Zambiji.
Podjetje Allianz bo prispevalo subjekte, prek katerih opravlja dejavnosti zavarovanja v Burundiju, Kamerunu, Egiptu, Gani, na Slonokoščeni obali, v Keniji, na Madagaskarju, Mauvriciju, v Maroku, Nigeriji, Senegalu, Tanzaniji in Ugandi.
4.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
5.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.10873 – SANLAM / ALLIANZ / SANLAM ALLIANZ AFRICA JV (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.